**ミニじょうほうบทที่ 2**

**โรงเรียนมัธยมศึกษาของญี่ปุ่น**

**สาระสำคัญ/ความคิดรวบยอด**

หน่วยการเรียนรู้นี้มีจุดมุ่งหมายให้นักเรียนได้รู้จักโรงเรียนมัธยมในประเทศญี่ปุ่นจากรูปภาพ และคลิปวิดีโอในบทเรียน แล้วนำมาเปรียบเทียบกับโรงเรียนในประเทศไทยเพื่อหาจุดเหมือน จุดต่าง นอกจากนี้นักเรียนสามารถนำข้อมูลที่ได้จากการเรียนรู้ และการสรุปความคิดของตนเองมาแลกเปลี่ยนกับผู้อื่นได้

**สมรรถนะสำคัญของผู้เรียน**

ความสามารถในการสื่อสาร การคิด วิเคราะห์ เปรียบเทียบ และการนำเสนอ

**มาตรฐานและตัวชี้วัด**

สาระที่ 1 ภาษาเพื่อการสื่อสาร, สาระที่ 2 ภาษาและวัฒนธรรม

มาตรฐาน ต 1.1, 1.3, 2.2

**ขั้นตอนการจัดกิจกรรมการเรียนรู้**

| **Slide การนำเสนอ** | **การดำเนินการจัดการเรียนรู้** | **แหล่งข้อมูลเพิ่มเติม** |
| --- | --- | --- |
| 1. | ในสไลด์นี้เป็นการนำเข้าสู่บทเรียนด้วยการให้นักเรียนชาวญี่ปุ่นบอกความรู้สึกจากการที่ได้เห็นโรงเรียนไทยก่อนว่า เห็นจุดเหมือนหรือจุดต่างอะไรระหว่างโรงเรียนญี่ปุ่นกับโรงเรียนไทยบ้าง เพื่อให้นักเรียนได้เตรียมสังเกตจุดเหมือนและจุดต่าง |  |
| 2. | **การแชร์ข้อมูล** “แชร์ข้อมูลที่รู้มา” มีจุดประสงค์ต้องการให้นักเรียนนำข้อมูลที่ตนเองทราบมาแลกเปลี่ยนกับเพื่อน ดังนี้  - ครูถามคำถามตามสไลด์ว่า นักเรียนเคยได้เห็นหรือเคยได้ยินอะไรเกี่ยวกับโรงเรียนมัธยมปลายของญี่ปุ่นว่ามีห้องต่าง ๆ อะไรบ้างหรือไม่  - นักเรียนถ่ายทอด และแลกเปลี่ยนข้อมูลโดยอิสระตามภูมิหลังของตนเอง โดยยังไม่จำเป็นต้องแก้ไข และยังไม่จำเป็นต้องแชร์ข้อมูลที่พูดกันในกลุ่ม เพราะเรื่องที่รู้มาอาจไม่ถูกต้อง  - ครูมีหน้าที่กระตุ้นให้นักเรียนทุกคนมีส่วนร่วมในการนำเสนอความคิดเห็น และแลกเปลี่ยนเรียนรู้ร่วมกับเพื่อนในกลุ่ม |  |
| 3.  4.  5. | - ครูนำเสนอรูปภาพโรงเรียนเป็นภาพ illustration  เพิ่มเติม โปรดดูรูปในหนังสือ  あきこと友だち เล่ม 1 หน้า 94 ประกอบ เป็นภาพโรงเรียนชายล้วนที่มีชื่อเสียงในจังหวัด ไซตะมะ 埼玉県立浦和高校  \*\*แต่ละโรงเรียนอาจมีความแตกต่างกัน  ดังนั้น ในขั้นตอนการแนะนำโรงเรียนญี่ปุ่น  ครูควรระบุว่าเป็นโรงเรียนใด เพื่อไม่ให้เกิดความเข้าใจผิดว่าทุกโรงเรียนจะเป็นแบบนี้เหมือนกันทั้งหมด | เนื่องด้วยลิขสิทธิ์ภาพโปรดดูรูปในหนังสือ あきこと友だち เล่ม 1 หน้า 94 ประกอบ หรือ  สื่ออื่น ๆ ตามความเหมาะสม |
| 6. | ครูตั้งคำถามชวนคิดเกี่ยวกับล็อกเกอร์ที่ปรากฏในสไลด์ที่ 3 ที่ใกล้กับประตูในโรงเรียนว่า  ล็อกเกอร์มีไว้ใส่อะไร |  |
| 7. | - ให้ข้อมูลเกี่ยวกับล็อกเกอร์ว่าเป็นที่เก็บรองเท้า ก่อนเข้าอาคารเรียน นักเรียนจะต้องเปลี่ยนรองเท้าสำหรับเข้าอาคารเรียน รองเท้าที่ใส่มาจากบ้าน ก็จะเก็บไว้ที่ล็อกเกอร์นี้  - ให้ข้อมูลรองเท้าสำหรับใส่เข้าอาคารเรียนที่มีชื่อเรียกว่าうわばき |  |
| 8. | ครูถามคำถามตามสไลด์ที่ 8  **คำถาม** “นักเรียนคิดว่าทำไมที่ญี่ปุ่นจึงต้องเปลี่ยนรองเท้าไปใส่うわばきตอนจะเข้าอาคารเรียนด้วย”  **คำตอบ** “ข้อ b. เนื่องจากญี่ปุ่นมีวัฒนธรรมที่จะไม่ใส่รองเท้าที่ใช้ภายนอกมาเดินภายในโรงเรียน”  เพื่อให้นักเรียนได้ทราบวัตถุประสงค์ของการใช้รองเท้าうわばき |  |
| 9.  10. | - ครูให้ข้อมูลเพิ่มเติมเกี่ยวกับที่มาและเหตุผลของการเปลี่ยนรองเท้าうわばきที่ปรากฏบนสไลด์ที่ 9 และ 10  - ครูสามารถสรุปว่า ธรรมเนียมการปฏิบัติต่าง ๆ ล้วนมีที่มาจากวิธีคิดของคนแต่ละประเทศ | ครูให้ดูคลิปวิดีโอโรงเรียนหนึ่งที่มีการปรับเปลี่ยนกฎการเปลี่ยนรองเท้าตามลิงก์ด้านล่าง  <https://www.facebook.com/watch/?v=416775913298529> |
| 11.  12.  13.  14.  15. | - ให้นักเรียนดูภาพบรรยากาศในห้องเรียน โดยชุดนักเรียนที่ปรากฏในสไลด์ เป็นชุดนักเรียนสำหรับฤดูหนาว ทั้งนี้ ครูสามารถอธิบายเพิ่มเติมได้ว่า เนื่องจากประเทศญี่ปุ่นเป็นประเทศที่มี 4 ฤดู ดังนั้นจึงมีเครื่องแบบที่เหมาะกับฤดูกาล  - ครูอธิบายเพิ่มเติมเกี่ยวกับ とびばこ ว่าเป็นอุปกรณ์ยิมนาสติกม้ากระโดด ไว้สำหรับกระโดดข้าม ตั้งอยู่ในโรงพลศึกษา (โรงยิม)  - ครูให้ข้อมูลเพิ่มเติมว่า เด็กญี่ปุ่นเริ่มเล่นとびばこตั้งแต่ชั้นประถม โดยเริ่มเล่นจากระดับที่ไม่สูงนัก  - ครูบอกวัตถุประสงค์ของการเล่นとびばこ ดังนี้ ฝึกเพื่อให้มีความแข็งแกร่งทางร่างกายให้มีพละกำลังในการกระโดด ให้มีความว่องไว และมีทักษะในการควบคุมร่างกาย นอกจากนี้ ยังเป็นการฝึกฝนด้านจิตใจ ฝึกให้มีความระมัดระวัง ฝึกให้มีความกล้าหาญ ฝึกให้มีความกล้าในการตัดสินใจ และฝึกให้มีความมั่นใจ | เนื่องด้วยลิขสิทธิ์ภาพโปรดดูรูปในหนังสือ あきこと友だち เล่ม 1 หน้า 95 ประกอบ  - คลิปวิดีโอวิธีเล่น  <https://www.youtube.com/watch?v=z34x0mvHUCw> |
| 16. | - ครูให้นักเรียนดูภาพสนามกีฬาในโรงเรียน และบริเวณสวนในโรงเรียนที่แสดงถึงเอกลักษณ์แบบญี่ปุ่น  - ครูตั้งคำถามถึงเอกลักษณ์แบบไทย ๆ ในโรงเรียน เพื่อกระตุ้นให้นักเรียนได้คิดตาม และมีส่วนร่วมในการจัดการเรียนรู้ | เนื่องด้วยลิขสิทธิ์ภาพโปรดดูรูปในหนังสือ あきこと友だち เล่ม 1 หน้า 95 ประกอบ |
| 17.  18.  19. | - ครูให้นักเรียนดูภาพ illustration ที่จอดจักรยาน (じてんしゃおきば) เพื่ออธิบายถึงการเดินทางไปโรงเรียนของแต่ละจังหวัด ซึ่งจากผลสำรวจคือนักเรียนใช้จักรยานมากเป็นอันดับ 1  - ครูนำเสนอสถานที่จอดรถจักรยานของโรงเรียน อื่น ๆ ในญี่ปุ่น ซึ่งที่จอดขึ้นอยู่กับแต่ละโรงเรียน  เช่น ของโรงเรียน埼玉県立浦和高校จะอยู่ใต้อาคาร  - ครูนำเสนอสถานที่จอดรถจักรยานในสถานที่อื่น ๆ \*\*ครูสามารถหาภาพอื่น ๆ เพิ่มเติมได้ เช่น สถานที่จอดรถจักรยานใกล้สถานีรถไฟ หรือในมหาวิทยาลัย เป็นต้น เพื่อให้เห็นถึงอัตราการใช้รถจักรยานของนักเรียนญี่ปุ่น  \*\*เนื่องด้วยลิขสิทธิ์ภาพโปรดดูรูปในหนังสือ  あきこと友だち เล่ม 1 หน้า 95 ประกอบ | ข้อมูลบริษัท Line ได้สำรวจนักเรียนมัธยมปลายจำนวน 5,340,000 คนว่าเดินทางไปโรงเรียนอย่างไรในปี 2020  ผลปรากฏว่า นักเรียนที่ใช้จักรยานในการเดินทางไปโรงเรียน มีมากเป็นอันดับ 1 ส่วนอันดับ 2 คือ ใช้รถไฟฟ้าไปโรงเรียน  ดูรายละเอียดตามลิงก์ด้านล่าง  <https://research-platform.line.me/archives/36361100.html> |
| 20. | ครูนำเสนอแหล่งข้อมูลเพิ่มเติมตามลิงก์ที่ปรากฏบนสไลด์ โดยครูผู้สอนสามารถศึกษาวิดีโอของแหล่งข้อมูล เพื่อเลือกใช้ในการนำเสนอให้เหมาะสมกับผู้เรียนของตนเอง | <https://www.youtube.com/watch?v=1BZz5UbUSFc>  <https://www.erin.jpf.go.jp/jp/lesson/02/basic/>  <https://www.erin.jpf.go.jp/jp/lesson/02/let-us-see/> |
| 21. | - ครูกระตุ้นให้นักเรียนได้ย้อนคิดเรื่องของไทย ว่าโรงเรียนระหว่างไทยและญี่ปุ่นมีจุดเหมือนหรือต่างกันอย่างไร โดยให้นักเรียนระดมความคิด จากนั้นเขียนสรุปลงในใบงาน 2.1 และนำเสนอเป็นกลุ่ม | ใบงาน 2.1 |



**ย้อนคิด**

**เรื่องของตัวเอง**

ใบงานที่ 2.1

สิ่งที่นักเรียนสังเกตเห็นเกี่ยวกับจุดเหมือนและจุดที่ต่างกัน ระหว่างโรงเรียนไทยและญี่ปุ่น สไลด์ที่ 21

(นักเรียนสามารถศึกษาเพิ่มเติมจากลิงก์ด้านล่าง โดยการแบ่งเป็นกลุ่ม)

* <https://www.youtube.com/watch?v=1BZz5UbUSFc>
* <https://www.erin.jpf.go.jp/jp/lesson/02/basic/>
* <https://www.erin.jpf.go.jp/jp/lesson/02/let-us-see/>

|  |  |
| --- | --- |
| จุดเหมือน | จุดต่าง |
|  |  |